Jelasin soal Campur tangan Australia dalam kes liwat II Anwar Ibrahim  dalam bahasa melayu dong

Campur tangan Australia dalam kes liwat II Anwar Ibrahim mengejutkan ramai pihak di Malaysia. Anwar Ibrahim dibicarakan dalam kes liwat 1998 dan 2010.

Pengerusi Jawatankuasa Kecil Bagi Hal Ehwal Luar Parlimen Australia, Michael Danby berpendapat pendakwaan liwat kali kedua ke atas Anwar merupakan sesuatu yang memalukan sistem demokrasi di Malaysia. Danby bersama 50 senator dan ahli parlimen Australia telah menyerahkan surat protes kepada Pesuruhjaya Tinggi Malaysia di Canberra, Datuk Salman Ahmad meminta Malaysia tidak meneruskan dakwaan ke atas Anwar.

The Australian Financial Review melaporkan Anwar Ibrahim pernah ditahan selama 22 bulan semasa menjadi pemimpin pelajar pada 1974-1975. Kali kedua 6 tahun (1998-2004) atas tuduhan sodom dan rasuah ketika pemerintahan Perdana Menteri Malaysia,Tun Dr Mahathir Mohamad. Kali ke-3 2010, atas tuduhan sodom dan boleh dipenjarakan 20 tahun .

Beberapa pemimpin turut menyokong seperti Al Gore , mantan Hakim Agung AS Sandra Day O'Connor dan bekas Presiden Indonesia Abdurrahman Wahid.

Anwar Ibrahim pernah menjadi Timbalan Perdana Menteri Malaysia (199-1998) dan pernah menjadi pemangku Perdana Menteri Malaysia selama 2 bulan pada 1997 ketika Mahathir bercuti.

Amnesty International turut prihatin dengan nasib Anwar kerana selama dipenjara, dia sakit-sakit sehingga ke hari ini. Anwar Ibrahim dilarang berpolitik sehingga April 2008. Oleh itu Anwar terpaksa mengajar di Amerika Syarikat untuk meneruskan kehidupan.

Pada 6 Mac 2010, Pesuruhjaya Tinggi Australia ke Malaysia, Penny Wiliams menjelaskan bahawa kerajaan Australia tidak berniat membuat prapenilaian terhadap prosiding undang-undang dalam perbicaraan kes liwat ini.Australia tidak ingin campur tangan dalam sistem kehakiman Malaysia.Australia mengamal sistem demokrasi yang mantap di mana Ahli Parlimen bebas untuk meluahkan pandangan peribadi masing-masing.